《谢祭酒林亨大寄书》
元代·陈钧

身恩浑未报涓埃，便把丹心变死灰。三径秋容今在菊，六桥寒思独关梅。

鄙夫自是贪佳遁，明主何曾弃不才。霄汉故人犹有意，远凭鸿雁寄书来。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。